“ปักกิ่ง” เครียด พบผู้ป่วย “โควิด” รอบใหม่ เพิ่มอีก 27 ราย ยังรักษาในรพ. กว่า 100 คน!
"ปักกิ่ง" เครียด พบผู้ป่วย "โควิด" รอบใหม่ เพิ่มอีก 27 ราย ยังรักษาในรพ. กว่า 100 คน! 
"ปักกิ่ง" เครียด พบผู้ป่วย "โควิด" รอบใหม่ เพิ่มอีก 27 ราย ยังรักษาในรพ. กว่า 100 คน!
16 มิ.ย. 2563

สำนักข่าวซินหัว รายงานว่า วันนี้ (16 มิ.ย.63) คณะกรรมการสุขภาพเทศบาลนครปักกิ่ง เมืองหลวงของจีน เปิดเผยว่าปักกิ่งตรวจพบผู้ป่วยโรคติดเชื้อไวรัสโคโรนาสายพันธุ์ใหม่ (โควิด-19) ที่ติดเชื้อภายในประเทศ เพิ่ม 27 ราย และผู้ป่วยไม่แสดงอาการเพิ่มอีก 3 ราย ในวันจันทร์ (15 มิ.ย.)
โดยคณะกรรมการระบุว่า ปักกิ่งรายงานการตรวจพบผู้ป่วยติดเชื้อภายในประเทศที่ได้รับการยืนยันผลรวม 526 ราย ซึ่งรวมถึงผู้ป่วยที่ได้รับการรักษาจนหายดีและออกจากโรงพยาบาลแล้ว 411 ราย และผู้ป่วยเสียชีวิต 9 ราย เมื่อนับถึงวันจันทร์ (15 มิ.ย.) ขณะที่ยังเหลือผู้ป่วยที่ยังอยู่ระหว่างรักษาตัวในโรงพยาบาล 106 ราย และผู้ป่วยไม่แสดงอาการที่ยังอยู่ภายใต้การสังเกตอาการทางการแพทย์อีก 10 ราย
ขณะเดียวกัน ปักกิ่งมีรายงานผู้ป่วยที่มาจากต่างประเทศรวม 174 ราย โดยในจำนวนนี้ยังอยู่ระหว่างรักษาตัวอีกเพียง 1 ราย เมื่อนับถึงปัจจุบัน